Polisie fnuik rooftog by bekende winkelsentrum | Maroela Media
Polisie fnuik rooftog by bekende winkelsentrum
Foto: Getrude Makhafola/ANA.
Vier mans is buite die Cresta-winkelsentrum in die noorde van Johannesburg in hegtenis geneem voor hulle na bewering 'n rooftog kon uitvoer.
Kapt. Kay Makhubela, woordvoerder van die polisie, het gesê die vier verdagtes het in 'n swart luikrugmotor na die winkelsentrum gery. Die polisie het die motor opgemerk, gevoel die mans lyk verdag en hulle begin agtervolg.
"Toe die verdagtes in die oprit na die winkelsentrum kom en die polisie gewaar, het hulle uit die motor gespring. Die polisie kon daarin slaag om twee van die verdagtes vas te trek en een is deur 'n veiligheidswag van die winkelsentrum voorgekeer. Die vierde een is deur die polisie in die voet gewond en is na 'n hospitaal geneem," het Makhubela gesê.
Die polisie is van mening dat die mans beplan het om 'n rooftog by die winkelsentrum uit te voer.
Daar is beslag gelê op twee ongelisensieerde vuurwapens. Niemand anders is tydens die voorval beseer nie.
Sterk vroue wen SA se enigste medalje by Wêreldspele
'Bestuur van rioolwaterstelsels swak, tekens van 'n groter krisis'
Gedagte vir die dag: Jou verantwoordelikheid
Michael · 2 jare gelede
Ek wonder altyd hoekom die skelms eers vir n halwe dag op die grond moet lê voordat hulle in n polisie voertuig gelaai word en na die selle vervoer word .enige polisie beamptes wat weet hoekom?
Skapie · 2 jare gelede
Wat is 'n luikrug motor?
Luik rug · 2 jare gelede
N luikrugmotor is n motor (kar) met n luik (gat/opening/ ' boot' ) in die rug ( agterkant v d motor) dit is iets soos n volkswagen Golf / n kar wat agter 'stomp' afkom agter die agterwiele, wat nie n kattebak soos n Volkswagen Jetta ens het nie, wat n ' ekstra' deel agter die agterwiele het